نئی دہلی ،13فروری:تیسرے یوم یونانی کے جزوکی حیثیت سے سنٹرل کانفرنس فارریسرچ ان یونانی میڈیسین ( سی سی آریوایم ) کی جانب سے یونانی ادویہ پراہتمام کی گئی قومی کانفرنس کامیابی کے ساتھ تمام ہوگئی ۔ اس کانفرنس میں یہ بات خاص طورسے کہی گئی کہ تمام نظام ہائے ادویہ کے ساتھ ارتباط اور اتحاد کے ساتھ ازحد لازمی ہے تاکہ آج صحت کو درپیش چیلنجوں کا تدارک کیاجاسکے ۔ کانفرنس میں صحت عامہ کے لئے یونانی ادویہ کی افادیت پرروشنی ڈالی گئی اورکہاگیاہے کہ یونانی دوا میں ان امراض کاعلاج کرنے کی بھی اہلیت موجود ہے جن کا علاج دیگرنظام ہائے ادویہ میں موجود نہیں ہے ۔